30 
intet direkte at gøre. Som Følge af Sandets Karakter finder man 
her intet opkastet Sand, hvor de har gravet sig ned — kun en 
svag Fordybning i Sandet viser Stedet, hvor de ligger. Naturligvis 
finder man talrige åbne Huller også her — men det angiver, som 
for Orchestiernes Vedkommende, de Steder, hvor Talitrus tidligere 
har gravet sig op af Sandet. Ikke sjælden ser man her større, 
kegleformede Huller; de er frembragt af Krager (og Måger?), som 
har boret Næbbet ned for at fange Talitrus; disse store, fede Am- 
phipoder må jo sikkert være en særdeles lækker Føde for Fuglene, 
som' altså vel forstår, hvor de skal søge dem. Også Tangbuske, 
der ligger på Stranden, kan man se Kragerne trække op for at 
tage de derunder skjulte Krebsdyr. Fint, udkastet Sand omkring 
slige Buske viser, hvor Amphipoder findes i Mængde. 
Både Orchestia og Talitrus løber ret hurtigt hen over Sandet; 
men viser iøvrigt en karakteristisk Forskel i deres Optræden. 
Medens Orchestia, når den forstyrres, vedbliver at springe for at 
komme bort og i Sikkerhed, lægger Talitrus sig på Siden som død, 
når man rører ved den. Efter nogen Tids Forløb kan man så se 
den rejse sig og løbe og springe et godt Stykke Vej, hvorefter den 
begynder at grave sig ned. Ved Gravningen, som ikke går sær¬ 
lig hurtigt heroppe i det tørre Sand, kaster den Sandet op med 
Bagkroppen i kraftige Sæt, så det står næsten kvarterhøjt op. 
Hverken Talitrus eller Orchestia danner nogen særlig Gang eller 
Hule i Sandet — det er kun en ganske simpel Nedgravning, der 
finder Sted. Undertiden har jeg fundet to Exemplarer af Talitrus 
liggende sammen, men dette er sikkert kun en Tilfældighed. — 
Om disse Krebsdyrs øvrige biologiske Forhold kan jeg intet med¬ 
dele. Jeg har fundet enkelte Exemplarer af Talitrus med Æg, men 
ikke af Orchestia. Exemplarer i Parring har jeg ikke set for nogen 
af de 3 Arters Vedkommende. 
Talitrus har jeg fundet overalt på Sandstranden, fra Rømø til 
Skagen og videre helt ind til Bornholm. Af Orchestierne er Talor- 
chestia Deshayesi afgjort den almindeligste ved Kattegats- og Østersø¬ 
kysterne, vistnok også ved Vestkysten (ialt Fald ved Skagen). Or¬ 
chestia littorea har jeg kun taget på Læsø og Als, men den kendes 
fra talrige Lokaliteter på vore Kyster indenfor Skagen, helt ned 
til Bornholm. Fra Vesterhavskysterne er den ikke angivet, men 
den vil vel utvivlsomt findes der. De ovenfor omtalte biologiske 
